text: Lego-direktør sang og dansede, da han aflagde regnskabet
  25 februar 2015 kl. 10.41
  Direktør Jørgen Vig Knudstorp var så begejstret for regnskabet, at han sang og dansede, da det blev offentliggjort.
  Lego-direktør Jørgen Vig Knudstorp indledte dagens pressemøde med at synge LEGO sangen "Everything is awesome" for, som han sagde: Det er en af de dage, hvor mange vågner op og siger: "Yes this is awesome" .
  Lego-koncernen har igen sat rekord: 2014 gav et driftsresultat på 9,7 mia. kr. og en omsætning på 28,6 mia. kr.
  Omsætningen steg 13 pct., og nettoresultat steg fra 6,1 milliarder kroner til syv milliarder kroner.
  Også Legofilmen er populær og har bidraget til resultatet. Filmen har indspillet milliarder på verdensplan og har været med til at øge salget af Lego-produkter.
  Fornyligt blev LEGO kåret til at være verdens stærkeste brand.
  Der arbejder nu 14.762 i koncernen, mod 13.869 i 2013.
  Lego-regnskabet
  
  